भारत ने इंग्लैंड के सामने जीत के लिए 179 रनों का लक्ष्य रखा था.अब टीम इंडिया का 20-20 विश्व कप में पहला मुक़ाबला 21 मार्च को पाकिस्तान के साथ होगा.इंग्लैंड के खिलाफ इस अभ्यास मैच में सुरेश रैना और विराट कोहली ने शानदार बल्लेबाज़ी की. जहाँ सुरेश रैना ने 31 गेंदों में 54 रन की धमाके दार पारी खेली, वहीं विराट कोहली ने 74 रन बनाए और आउट नहीं हुए.आखिरी ओवरों में विराट कोहली और कप्तान धोनी की जोड़ी ने ताबड़तोड़ रन बनाए. धोनी ने 14 गेंदें खेलीं और 21 रन जुटाए. कुल मिला कर भारत का स्कोर रहा चार विकेट पर 178 रन.भारत के 179 रनों के लक्ष्य का पीछा करते हुए इंग्लैंड को माइकल लंब (36) और एलेक्स हेल्स (16) ने पहले विकेट के लिए पांच ओवर में 43 रन जोड़कर शुरुआत तो अच्छी दी लेकिन बाकी बल्लेबाज लड़खड़ा गए.इंग्लैंड की टीम छह विकेट पर 158 रन ही बना सकी. मोईन अली ने 38 गेंदों में चार चौकों और एक छक्के के साथ सर्वाधिक 46 रन बनाए.भारत की ओर से स्पिनर रविंद्र जडेजा ने दो विकेट चटकाए.(बीबीसी हिन्दी के 



एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)